7 Me ra, di me edwɛkɛ zo,Na fa me mɛla ne mɔ sie.+2 Di me mɛla ne mɔ azo na tɛnla ngoane nu;+Fa me adehilelɛ* sie boɛ kɛ ɛ nye ma ne la.3 Fa bɛ kyekye ɛ sa mrɛlɛsɛka;Kɛlɛ bɛ wɔ wɔ ahonle zo.+4 Ka kile nrɛlɛbɛ kɛ, “Ɛle me diema raalɛ,”Na fɛlɛ ndelebɛbo kɛ “me busuanli,”5 Amaa yeabɔ ɛ nwo bane yeavi raalɛ mɔɔ ɛdɔ gua zo la* anwo,+Yeavi adwɔmane raalɛ* nee ɔ nloa anu menlemenle ne anwo.+6 Ɛnee megyi me sua ne nvɛnzɛlɛ ne anu,Meneanle me nvɛnzɛlɛ* ne anu na menwunle aze,7 Na mekɛ mɔɔ melɛnea bɛdabɛ mɔɔ bɛ adwenle ɛtɛtinli* la,Menwunle kpavolɛ bie mɔɔ ɛnlɛ adwenle* la wɔ mgbavolɛ ne mɔ anu.+8 Ɔvale awɔdenle ne mɔɔ bikye raalɛ ne kodoka ne anu la azo,Na ɔvale raalɛ ne sua nu adenle ne azo9 Ɛnee maanle nu ɛlɛmua, wɔ nɔsolɛ nu,+Mɔɔ aleɛ ɛlɛdwo na awozinli ɛlɛba la.10 Akee menwunle kɛ raalɛ bie ɛrayia ye,Yeziezie ɔ nwo* kɛ tuutuunli,+ ye ahonle le mɛlɛbɛla.11 Ɔ nwo soa yɛɛ ɔmbu ɛhwee.+Ɔndɛnla sua nu.*12 Ɛkanwu ye la ɛnee ɔwɔ alienwo, ɛnwu ye bieko la ɛnee ɔwɔ gua ne mɔ azo lɔ,Ɔbu ɔsia kodoka biala anu.+13 Ɔsɔ ye nu dwaa na ɔfo ɔ nloa;Ɔfa akɛnrazilɛ ɔka ɔkile ye kɛ:14 “Ɛnee ɔwɔ kɛ mebɔ anzodwolɛ afɔle.+Ɛnɛ meye me ɛwɔkɛ ne mɔ.15 Ɛhye ati a mevinde merayia wɔ la,Kɛ mebakpondɛ wɔ, na menwu wɔ noko!16 Meva kundu kpalɛ mezɛ me ɛkpa ne azo,Lenen kɛnlɛma mɔɔ bɛ nee ye vi Yigyibiti.+17 Meva alufuanlɛ, alo nee senamɔn+ mekponde me ɛkpa ne azo.18 Bɛla maa yɛnlo ɛlɔlɛ kanrɛlɛ ne anu too alehyenlɛ;Maa yɛhulo yɛ nwo,19 Ɔluakɛ me hu ɛnle sua nu;Yedu adenle yehɔ moamoa.20 Ɔvale ezukoa baage ɔhɔle,Na ɔnrɛzia ɔnrɛra kɔkpula kenle mɔɔ siane ne kɛyɛ mumua la.”21 Ɔvale ɛdendɛlɛ fɛlɛko kpalɛ ɔbɛlɛbɛlale ye.+Ɔvale ɔ nloa anu menlemenle ɔlile ye adwenle.22 Ɛkɛ ne ala ɔlile ɔ nzi kɛ ɛnlankɛ nyinli mɔɔ bɛkahu ye,Kɛ koasea mɔɔ bɛgua ye kyeenyi kɛ bɛkahwe ɔ nzo la,+23 Kɔkpula kɛ ɛda baka kɛwɔ ye ɛbolɛ nwo;Kɛ mɔɔ aloma nriandi kɔtɔ ɛhane nu la, ɔnze kɛ ɔbamaa ye ngoane* abɔ ye.+24 Kɛkala me mra, bɛdie me;Bɛyɛ ɛnzolɛ bɛdie edwɛkɛ mɔɔ mebaha la.25 Mmamaa wɔ ahonle makyi kɔfa ye ndenle ne mɔ anu.Mmaminli ɛkɔfa ye ndenle ne mɔ azo,+26 Ɔluakɛ yemaa bɛhu menli dɔɔnwo,+Na bɛdabɛ mɔɔ yehu bɛ la anwo zonle kpalɛ.+27 Ye sua nu adenle kɔ Nla* nu;Ɔkɔ too ɔkɔdwu ewule suakunlu.
twi_Latn